ISIGIDIMI SAMAXOSA, DECEMBER 1, 1871.

7

EZIVELA KUBABALELANI.

IMITSHATO NE PARTI.

ZETU TINA BANTU BANTSUNDU.

Ndinendawo ezilusizi, endibona ukuza konakala komsebenzi ka Tixo pakati kwetu luhlangu lum- nyaka, ngenxa yazo. Zezi ndawo zombini ndizi kankanyileyo, ekupatweni kwazo siti bantsundu endifuna ngobudenge bam ukubonisa ingozi yazo. Ndiya kuvuya kanjako ukuba nam ndiyalulekwa ngabanqondo ihlaziyekileyo, ukuba ndiyaposisa.

1. Imitshato ekuqaleni kokukolwa kwa Maxosa na Bambo, ibike yanentsikelelo enkulu, ngokuba bekuguquka abantu abaninzi. Nanamhla isenayo intsikelelo pambi komfundisi etyalikeni, ukuba yimitshato yabatshata njengokommiselo ka Tixo, ingeyiyo eyabantu abenze isono pambi koku- tshata. Kodwa ke makupunywe etyalikeni, kum- kwe pambi komfundisi, izokuqala apo into. Uyakubona kaloku ama xegokazi ezenze abatsha, ubone udodana nentombi kuxakenwe, kudlongo- zelwa ngokukulu ; ingabiko leyanto ibikumitshato yangapambili, ukubukela ukuhamba kwabatshati nabakapi, nokundileka kwomtshato. Ngoku yonke into eludodana nentombi iziva pakati. Kude kutinjwe nosapo lwesikolo, abe ngamandi- ndindi; luze luti luyafika esikuleni ngomso kusasa lube selukitazela ukozela. Lamahemhem abonakala kum engumfuziselo womgidi wama- qaba. Ikakulu ndize kukubona oku apa kwa ngubo-ayihlangani, oko kukuti apa kwa Pini.
2. Kufikiwe apo umtshato uyakuba kona, wofika kuzele amaqaba, amakolwa, udodana, umtinjana, nofazazana, kuvunywa ngobubi ubudlongodlongo. Ati amaculo nengoma esidumisa ngazo U-Tixo, nesibonga ngazo U-Yehova namhla zibe zinto zemfeketo; ngokuba andinakutsho mna ukuti kudunyiswa U-Tixo kwintsholo ekoyo kwimitshato yangoku. Ewe umva ememeza kwelinye icala lendlu, esiti iculo elitile, aze ke xa ahlabelayo babe abanye behleka, abanye bencokola. Luze udodana nentombi ibe ngumvubo kude kuse, em- zuzwini kude kumiwe nangenyawo xa kuvunywayo.

Kukudumisa U-Tixo na oku? Ifuzisa ntonina lonto ? Ungati mna kukwapula umteto wesitatu oti—“ Akuyi kufumana ulibize igama lika Yehova U-Tixo wako; ngokuba U-Yehova engayi kum- yeka angabi natyala lowo ufumana elibiza igama lake.”

Bakokeli, badala, nabashumayeli, andiboni tuba lokuba kube kushunyayelwa, kutandazwa pakati kwenxokozelo engaka. Asikuko na oku ukuposa iperile pambi kwe hangu?

1. Kanjalo kuyimfanelo na ukuba udodana nentombi zipeleke umtshakazi ukumsa emzini wa kulondoda? Asiludulina lonto? Asizizona ezonto ebenite nizidanele kuba zingenaziqamo, nesipelo sazo sikukufa? Lumkani ningabaqwa lizembe lo- kufa, nisazigubungele ngesigqubutelo.
2. Abanye bati no Yesu waye semtshatweni. Bazeke bati—Yinina pofu ukuba kutetwe kangaka ngemitshato.

Ewe otshoyo unyanisile. Kodwa ke nangu umbuzo—Bubupina ubudlongodlongo obabuko kulowo, njengoko kunjalo kule yanamhla? anditi

na yena U-Yesu wafika kulowo wenza umma- ngaliso, wazibonakalisa ubu Tixo bake? Nina ubu Kristu benu nibubonakalisa ngamsebenzi mnina? Andibi na ngamanye amaxesha, kuye emva kom- tshato kuvakale into ezimbi ezivela kule mihlali yobusuku? Kufuneka ukuba umtshato upatwe ngemfanelo, nangexa lawo; ukuba maliti litshona igala ube ucitiwe, nabantu sebeye ngendawo zabo.

Bazali, ukuba nifuna ukutabata izwi lesiyalo leli—Yitini xa nigodukayo, nikete intsapo zenu nizifake ngombilini wendlela pambi kwenu nigo- duke nazo; ningake niziyeke zilale kona, ukuze ningalili, ningateti matyala kwakusa.

Ezizinto ndizikankanya ngosizi, kuba ndibona abantu bakowetu beziyekelela enkohlakalweni in- tsapo zabo. Ke ndiyiyeke ke imitshato ndinge- ne ezipartini.

Lumkelani iparti zentombi ezintsundu zohlanga lwakowetu nina bafundisi nabashumayeli, badala nabakokeli, zicatichist neremente. Yenye indawo enkulu le etwetwa njenge, kati icotela impuku.

Indawo ke enditi lumkani ngayo, kuhlala ku- hlale iminyaka uve kusitiwa intombi kasibanibani ifikile ebudaleni ngumnyaka wayo lo, ngako oko inika iparti. Kodwa wakubuza ubudala bayo bu- ngaziwa yiyo, nangabazali bayo! Kube kuxelwe ozinkomo, negusha, nebokwe; kwatengwa ikofu neswekile; kumenywe udodana nentombi zemizi ngemizi; kuvunywe kude kuse. Lento ndaka ndayibona E-Koloni. Kodwa okukona kuyiqonda, kulapa kwa Pini, ukuba kanti kuhleliwenje kugqu- nywa intonjane. Uhlanga Iwakowetu Iwendele emisebenzini yalo yobunyama. Luti ukuyenza ingaqondakali, luyibize ngamagama amatsha awe- misebenzi yokukanya. Kuseko ubunyama pakati kwe remente zase Maxoseni, ekufuneka ukuba mabususwe buhlanjwe nje ngompeki esovuya amazimba.

Anditsho ukuti makungagcotywa ngabantu nditi kodwa gcobelani endleleni.

Andinaxesha, bendiyakuti qapu qapu, endike ndikubone nendike ndikuve okuqondisa ukuba iremente zakowetu zizele ngamakoba, anje ngaba- senza iparti ezinje, esingati basadada pezulu elu- kolweni Iwabo, njengamakoba edada emanzini.

Nina bashumayeli bendidi ngendidi, nani ma- lungu eremente anyanisekileyo, ningamehlo abafu- ndisi okukangela into ezinje ngezi ndizikankanyi- leyo, ezifuna ukwenzakalisa, nokwetisa umsebenzi ka Tixo.

P. K. Masiza.

I-JUBILI.

Make ndikutele qau qau kuhle ngentlanganiso ebise Mkubiso ngomhla we 15 ka November, noko fanukuba ixenye eyayikuyo yemka izibingibingi, ibangwa yindlala, kuba nmzi wapants’ ukufa yindlala. Baye abantu ababeko bedlule kuma- waka amabini: ndingateti ngawo wona umndilili wamaqaba into ekwasuka kwabomvu yanga yinto le kusakutiwa kusemsitweni. Kwati nakuba um- fundisi wayexele inkabi ayake, iyelele nokuyelela. Kantike kunjalo nje abanye abantu babezizele

nokudla kwabo. Bobobuninzike babantu obabeta ukudla kwalabalaba.

Fanukuba tina mpi intsha ingaubonanga umkosi obusakutetelwa ngu Kangela Ngentsimbi no So- merset, nemikosi yo Mgolombane, no Nompon- dwana asiqelile ukubona abantu. Abangangabo babekulo ntlanganiso. Ezindawo ndizikankanyela ukuze kuqondakale ukuba akummangaliso okoku- lamba kwabantu ngenxa yobuninzi babo.

Ke mandenze izwana libe linye ngentlanganiso. Igama layo kutiwa yi Jubili. Ke intlanganiso inganikwa elogama kusakuba ingumnyaka wama- shumi omahlanu, imi lonto kuze kukunjuzwa yona. Leke yanamhla ibize kuti U-Mr. Thomson no Mr. Bennie sekuyiminyaka engako bengene E- Gwali. Bafika bauqala kwa oko umsebenzi wabo wokunqanda imipefumlo yama Hrarabe, into kubo efana nediamondi. U-Mr. Bennie weza kutatya- twa esawuquba ngokungamandla lomsebenzi wake, kuba namhla safika isigidimi sokufa, samfumana esemsebenzini. Maze seleqonda oti, kwabako izi- qamo nake? kuba sendite eyasezikolweni impi yayingapezu kwamawaka amabini ngalomini ye jubili. Bezingafanelana iziqamo zomsebenzi wabo zingabanga ngangamanzi okupala, mhlaumbi no- kuba bezinganeno kwencomelo abalivayo, nanga- neno kokulindela kwabo nokuba sezikangelwa inda- wo zokuba no Nyengane wati cubungu, wati ncamfu kuhle no Veledyami, bafika eseleko no Brownlee, noko kusahleli kubonakala ukuba bazu- zile. Singawazuza pina amazwi okuncoma ababafo ndibabalileyo. Fanukuba lamadoda ibingabafo abangamaroti, ababeta intonga, abanegalelo, aba nokuhlanganisa, kuba naba bede banokumelana nobuxosa iminyaka engaka. Nditsho bungekapeli kuti tu, noko make alindele umntu uhlalel’ukuva kusitiwa ubuxosa bupelile nento zabo. Umxosa ngumntu wasekuzincomeni kwinto zonke. Mna ndimazela kwinto mbini angazincomiyo kuzo. Akake azincome ukukutala kuba uyazi ukuba lonto akanayo; akake azincome kuti akebi, kuba uyazi ukuba kuseloko kwafika izinto zo Mhla- kaza no Nonkosi, yena ulibele kukuba impahla yabanye abantu.

Lamadodake ndiwabalileyo atukuse atukusa ada amshiya Umxosa eyilento ayiyo ngale jubili.

Sneyimesi Vazidlule.

LOVEDALE MISSIONARY INSTITUTION.

Ukuviwa kwabafunda E-Lovedale, nokwabiwa kwamabaso alonyaka we 1871, kuya kuba ngo Wednesday, ngomhla wa 20 ka December. Um- sebenzi waqala ngexa leshumi.

ABAZELWEYO.

Umka Timothy Makiwane wase Ncera uzele inkwenkwe ngomhla we 5 ka November, 1871.

IMITSHATO.

ABABUBILEYO.